11. การจัดการ

11.1 โครงสร้างการจัดการ

โครงสร้างการจัดการของบริษัทประกอบไปด้วย

-   คณะกรรมการ

-   คณะกรรมการตรวจสอบ

-   คณะจัดการ

ซึ่งทั้งหมดนี้ประกอบด้วยคณะกรรมการจำนวน 11 ท่านและคณะจัดการ 7 ท่าน ณ 31 ธันวาคม 2546 กรรมการ 2 ท่านสามารถลงลายมือชื่อพร้อมประทับตราบริษัท เพื่อให้เอกสารต่างๆที่ออกในนามบริษัทสมบรูณ์

หน้าที่และความรับผิดชอบของคณะกรรมการบริษัท

1.  ปฎิบัติตามกฎหมาย, วัตถุประสงค์ และข้อบังคับของบริษัทฯ
    ตลอดจนปฎิบัติตามมติของที่ประชุมถือหุ้น

2.  กำหนดนโยบายบริษัท,
    ทิศทางการดำเนินงานของบริษัทและกำกับควบคุมดูแลและประเมินฝ่ายจัดการให้ดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อผลประโยชน์ของบริษัทฯ

3.  แต่งตั้งคณะกรรมการตรวจสอบ และกำหนดขอบเขตการทำงานของคณะกรรมการตรวจสอบ

4.  เรียกประชุมผู้ถือหุ้นและคณะกรรมการบริษัท

วิธีการแต่งตั้งกรรมการ

1.  การแต่งตั้งคณะกรรมการบริษัททำโดยได้รับเสียงข้างมากจากที่ประชุมผู้ถือหุ้นตามหลักเกณฑ์และขั้นตอนดังนี้

    a.  ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

    b.  ผู้ถือหุ้นแต่ละคนจะใช้คะแนนเสียงของตน ตามข้อ 3.1
        เลือกบุคคลที่จะมาเป็นกรรมการได้
        แต่ไม่สามารถแบ่งคณะเสียงให้แก่ผู้ใดมากน้อยเพียงใด

    c.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกเป็นกรรมการเท่าจำนวนกรรมการที่พึงมี
        ในกรณีที่มีคะแนนเสียงเท่ากัน
        จะต้องเลือกโดยประธานกรรมการเพื่อให้ได้จำนวนกรรมการที่พึงมี

2.  คณะกรรมการบริษัทจะต้องอย่างน้อย 5 คน
    และไม่น้อยกว่ากึ่งหนึ่งของกรรมการทั้งหมดจะต้องมีถิ่นพำนักในประเทศไทย

3.  คณะกรรมการบริษัทมิได้มีการแต่งตั้งคณะกรรมการสรรหา

คณะกรรมการตรวจสอบ

  ผู้ถือหุ้นของบริษัทได้เสนอต่อคณะกรรมการบริษัท เมื่อเดือนเมษายน 2546
  ให้แต่งตั้งคณะกรรมการตรวจสอบชุดเดิมกลับเข้ามาทำงานต่ออีก 3 ปี
  ซึ่งคณะกรรมการดังกล่าวประกอบไปด้วยกรรมการอิสระ 3 ท่าน

1.  นายราทิ รามาคานห์ ประธานกรรมการ

2.  นายประกิต ประทีปะเสน กรรมการ

3.  นายซาชิน จีเทนดรา เมห์ตา กรรมการ

หน้าที่ความรับผิดชอบของคณะกรรมการตรวจสอบ

1.  ตรวจสอบความถูกต้องและความเพียงพอของข้อมูลในงบการเงิน

2.  ตรวจสอบประสิทธิภาพและความเพียงพอของการตรวจสอบภายในรวมทั้งระบบการตรวจสอบภายในของบริษัทฯ

3.  ตรวจสอบการปฎิบัติตามข้อกฎหมายต่างๆที่เกี่ยวข้องกับพรบ.หลักทรัพย์และตลาดหลักทรัพย์,
    กฎเกณฑ์ของข้อบังคับต่างๆของตลาดหลักทรัพย์ รวมทั้งข้อกฎหมายอื่นๆที่เกี่ยวข้อง

4.  พิจารณา เลือกสรร และเสนอผู้ตรวจสอบของบริษัท รวมทั้งพิจารณาค่าใช้จ่ายในการตรวจสอบ

5.  พิจารณาว่าบริษัทได้เปิดเผยข้อมูลในรายการระหว่างกันและข้อมูลในด้านความขัดแย้งทางผลประโยชน์ระหว่างกันได้ครบถ้วนและถูกต้อง

6.  จัดเตรียมรายงานตรวจสอบของบริษัทซึ่งเป็นส่วนหนึ่งของรายงานประจำปี
    โดยประธานคณะกรรมการตรวจสอบลงลายมือชื่อ

7.  ดูแลงานต่างๆ
    ที่ได้รับมอบหมายจากคณะกรรมการของบริษัทและผ่านการเห็นชอบโดยคณะกรรมการตรวจสอบ

หน้าที่และความรับผิดชอบของคณะจัดการ

คณะจัดการนำโดยประธานบริษัท ซึ่งทำงานภายใต้การกำกับดูแลของกรรมการบริหาร
และซึ่งรับผิดชอบในการบริหารการจัดการของบริษัท
ตลอดจนมีอำนาจในการแต่งตั้งบุคคลที่ต้องและมีคุณสมบัติที่ดีเป็นพนักงานบริษัท
โดยคณะจัดการจะเป็นผู้กำหนดหน้าที่และความรับผิดชอบ และควบคุมงานต่างๆ
รวมถึงรายงานข้อมูลทางการเงินที่ถูกต้องของบริษัท
และจัดให้มีระบบการตรวจสอบภายในที่เหมาะสมและมีประสิทธิภาพ
รวมทั้งเป็นผู้กำหนดกฎเกณฑ์หลักปฎิบัติต่างให้พนักงานของบริษัทฯ

แผนผังองค์กร

11.2 รายชื่อคณะกรรมการของบริษัท

โปรดดูเอกสารแนบ 1

11.3 รายชื่อผู้บริหารระดับสูง

นาย เอ็ม. ซี. บาโกรเดีย กรรมการบริหาร

อายุ 66 ปี

คุณสมบัติทางการศึกษา ปริญญาตรีวิศวกรรมเคมี

ประสบการณ์ กรรมการบริษัท ไทยโพลีฟอสเฟตและเคมีภัณฑ์ จำกัด

ความสัมพันธ์ทางครอบครัวระหว่างผู้บริหาร ไม่มี

นายซับบารามาน ศรินิวสัน ประธาน

อายุ 52 ปี

คุณสมบัติทางการศึกษา ปริญญาตรีวิศวเครื่องกล, ปริญญาโทบริหารธุรกิจ

ประสบการณ์ กรรมการบริษัท เหลียวหนิง เบอร์ล่า คาร์บอน จำกัด

  ประธานฝ่ายบริหาร บริษัท แม็กซ์เวอร์ธ โฮม จำกัด

ความสัมพันธ์ทางครอบครัวระหว่างผู้บริหาร ไม่มี

นายราจีฟ กุ้ปต้า รองประธานอาวุโสฝ่ายการตลาด

อายุ 47 ปี

คุณสมบัติทางการศึกษา ปริญญาตรีพาณิชย์ศาสตร์, ปริญญาโทบริหารธุรกิจ

ประสบการณ์ รองประธานอาวุโสฝ่ายการตลาด, บริษัท ไฮเทคคาร์บอน จำกัด

ความสัมพันธ์ทางครอบครัวระหว่างผู้บริหาร ไม่มี

นายเอช. เอส วียาส รองประธานอาวุโสฝ่ายวิศวกรรม

อายุ 47 ปี

คุณสมบัติทางการศึกษา ปริญญาตรีด้านการก่อสร้างและควบคุม

ประสบการณ์ ผู้จัดการฝ่ายวิศวกรรม บริษัท ไทยซัลไฟท์ แอนด์ เคมิคัลส์ จำกัด

ความสัมพันธ์ทางครอบครัวระหว่างผู้บริหาร ไม่มี

นายพี. เค. สิปานี รองประธานอาวุโสฝ่ายพาณิชย์

อายุ 40 ปี

คุณสมบัติทางการศึกษา ปริญญาตรีบริหารธุรกิจ,

  ผู้ตรวจสอบบัญชี (Chartered Accountant)

ประสบการณ์ ผู้ตรวจสอบบัญชีภายใน บริษัท กราซิม อินดัสตรี้ จำกัด

ความสัมพันธ์ทางครอบครัวระหว่างผู้บริหาร ไม่มี

นายบีพุล ซินอาร์ รองประธานอาวุโสฝ่ายการผลิต

อายุ 49 ปี

คุณสมบัติทางการศึกษา ปริญญาตรีวิศวกรรมเคมี

ประสบการณ์ รองประธานบริษัท ไฮเทคคาร์บอน จำกัด

ความสัมพันธ์ทางครอบครัวระหว่างผู้บริหาร ไม่มี

นายอทูล บาดเว่ ผู้ช่วยรองประธานฝ่ายการตลาด

อายุ 40 ปี

คุณสมบัติทางการศึกษา ปริญญาวิศวกรรมอุตสหกรรมและการผลิต,

  ปริญญาโทบริหารธุรกิจ

ประสบการณ์ ผู้ช่วยผู้จัดการฝ่ายการตลาด บจ.บานซาลี เอ็นจิเนียริ่ง โพลิเมอร์

ความสัมพันธ์ทางครอบครัวระหว่างผู้บริหาร ไม่มี

นายปวัน เจน ผู้ช่วยรองประธานฝ่ายพาณิชย์ 

อายุ 40 ปี

คุณสมบัติทางการศึกษา ปริญญาตรีวิทยาศาสตร์, ปริญญาโทบริหารธุรกิจ,

  ผู้ตรวจสอบบัญชี (ACA)

ประสบการณ์ ผู้จัดการฝ่ายการเงิน บจ. ไทยอีพอกซี่ แอนด์ อัลลาย โปรดักส์

ความสัมพันธ์ทางครอบครัวระหว่างผู้บริหาร ไม่มี

จำนวนพนักงานบริษัท ไทยคาร์บอนแบล็ค จำกัด (มหาชน) ณ วันที่ 31 ธันวาคม 2546
มีจำนวนทั้งสิ้น 279 คน

11.4 ค่าตอบแทนผู้บริหาร

ค่าตอบแทนที่เป็นตัวเงิน

- ค่าตอบแทนของคณะกรรมการ (เบี้ยประชุม) 590,750 บาท

- ค่าตอบแทนรวมของผู้บริหารอาวุโส 17,797,032 บาท

หมายเหตุ

ค่าตอบแทนผู้บริหารได้แก่ เงินเดือน, โบนัส และค่าครองชีพ

ค่าตอบแทนอื่น

-   ไม่มี

11.5 นโยบายในการกำกับดูแลกิจการ

คณะกรรมการของบริษัทได้อนุมัตินโยบายในการกำกับดูแลกิจการที่ดีดังนี้

บริษัทไทยคาร์บอนแบล็ค จำกัด (มหาชน)
ได้ตระหนักถึงความสำคัญของการกำกับดูแลกิจการที่ดีรวมไปถึงกฎระเบียบสำคัญๆที่บริษัทจะค้ำชูการเติบโตและประสิทธิภาพในการดำเนินงานของบริษัท
โดยได้ออกนโยบายเป็นลายลักษณ์อักษร ว่าด้วย
การปฏิบัติตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย,
กฎเกณฑ์และข้อบังคับของตลาดหลักทรัพย์แห่งประเทศไทย, กฎหมายธุรกิจ, ข้อบังคับของบริษัท,
หลักปฏิบัติที่ดีของกรรมการบริษัทจดทะเบียนและการกำกับดูแลกิจการที่ดีของตลาดหลักทรัพย์แห่งประเทศไทย
บริษัทมีการกำกับดูแลกิจการทั้งสิ้น 7 หลักเกณฑ์ ดังนี้

1.  สิทธิและความเท่าเทียมกันของผู้ถือหุ้นและผู้มีส่วนได้เสีย

2.  โครงสร้าง,กฎ,หน้าที่ และความเป็นอิสระของกรรมการ

3.  การเปิดเผยข้อมูลและความโปร่งใส

4.  การควบคุมภายในและการบริหารความเสี่ยง

5.  คู่มือการปฎิบัติงานของบริษัท

6.  การสร้างมูลค่าเพิ่มให้กับผู้มีส่วนได้เสีย

7.  การสนับสนุนส่งเสริมให้มีการปฎิบัติการที่ดี

11.6 รายงานคณะกรรมการตรวจสอบ

ตามประกาศของตลาดหลักทรัพย์แห่งประเทศไทย
บริษัทได้จัดตั้งให้มีคณะกรรมการตรวจสอบเพื่อจัดให้มีการกำกับดูแลกิจการที่ดี
โดยคณะกรรมการตรวจสอบชุดดังกล่าวได้รับอนุมัติต่ออายุต่อไปอีก 3 ปี จากที่ประชุมผู้ถือหุ้นในวันที่
29 เมษายน 2546 คณะกรรมการตรวจสอบประกอบด้วยกรรมการอิสระ 3
ท่านซึ่งมิใช่กรรมการบริหาร ซึ่งในระหว่างปี 2546ได้มีการประชุมทั้งสิ้น 4
ครั้งตามขอบเขตของงานดังรายละเอียดด้านล่างนี้

1.  คณะกรรมการตรวจสอบเห็นว่าบริษัทมีการระบบการตรวจสอบภายในที่เหมาะสม
    และระบบการตรวจสอบภายในดังกล่าวได้มีการทบทวนอยู่ตลอดเวลาโดยฝ่ายจัดการของบริษัทเพื่อให้ระบบการตรวจสอบมีประสิทธิภาพ
    บริษัทได้มีการทบทวนและประเมินระบบการตรวจสอบภายในอย่างสม่ำเสมอ
    และคณะกรรมการตรวจสอบก็ได้มีการทบทวนกิจกรรมการตรวจสอบภายในในระหว่างปีของบริษัทด้วยเช่นกัน

2.  คณะกรรมการตรวจสอบมีความเห็นว่าบริษัทได้ปฎิบัติตามข้อบังคับทางกฎหมายต่างๆและปฎิบัติตามระเบียบข้อบังคับของตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์
    (กลต.)

3.  คณะกรรมการตรวจสอบได้ทบทวนและประเมินความเสี่ยงต่างๆของบริษัท
    เพื่อให้บริษัทมีความเสี่ยงที่น้อยที่สุด
    คณะกรรมการเห็นว่าการวัดและประเมินความเสี่ยงซึ่งทำโดยฝ่ายจัดการมีความเพียงพอที่จะป้องกันผลประโยชน์บริษัท

4.  คณะกรรมการตรวจสอบมีความเห็นว่างบการเงินของบริษัทมีการจัดเตรียมที่ถูกต้องและเป็นไปตามหลักการบัญชี
    และตรงกับรายงานการตรวจสอบต่อผู้ถือหุ้นและกรรมการบริษัท
    สำหรับรายการระหว่างกันของบริษัทกับบริษัทที่มีความเกี่ยวข้องเป็นไปตามปกติธุรกิจโดยราคาของรายการดังกล่าว
    เป็นราคาที่เทียบเคียงกับราคาตลาด ซึ่งได้กล่าวไว้แล้วในรายงานของบริษัท

5.  คณะกรรมการตรวจสอบได้มีการทบทวนหลักปฎิบัติตามหลักการกำกับดูแลกิจการที่ดีซึ่งกำหนดโดยตลาดหลักทรัพย์แห่งประเทศไทย
    พบว่าบริษัทได้นำหลักการดังกล่าวเกือบทั้งหมดมาใช้ในการดำเนินธุรกิจ
    ซึ่งคณะกรรมการตรวจสอบได้อนุมัติและมีความเห็นให้เสนอคณะกรรมการเพื่ออนุมัติ

6.  คณะกรรมการตรวจสอบได้เสนอชื่อและกำหนดค่าตอบแทนของบริษัท สำนักงาน เอินส์ท แอนด์
    ยัง จำกัด
    โดยจะนำเสนอเพื่อขออนุมัติต่อที่ประชุมผู้ถือหุ้นพร้อมทั้งได้แสดงความคิดเห็นและข้อเสนอแนะของกรรมการบริษัทในหัวข้อดังกล่าว

.

  Mr. R.K. Rathi

ประธานกรรมการตรวจสอบ

11.7 รายงานความรับผิดชอบของคณะกรรมการต่อรายงานทางการเงิน

คณะผู้บริหารของบริษัทเป็นผู้รับผิดชอบต่องบการเงินและสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองโดยทั่วไป
โดยใช้นโยบายบัญชีที่เหมาะสมและถือปฎิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
ข้อมูลทางการเงินที่สำคัญได้เปิดเผยอย่างเพียงพอในงบการเงิน
นอกจากนี้คณะผู้บริหารของบริษัทฯยังได้เป็นผู้รับผิดชอบในการจัดให้มีและดำรงไว้ซึ่งระบบการควบคุมภายในที่มีประสิทธิภาพ
และรักษาไว้ซึ่งทรัพย์สินของบริษัทฯ

คณะกรรมการของบริษัทได้แสดงความรับผิดชอบต่อคุณภาพของรายงานทางการเงินและความเพียงพอของระบบการควบคุมภายใน
โดยได้แต่งตั้งคณะกรรมการตรวจสอบซึ่งประกอบคณะกรรมการอสิระ
รายงานของคณะกรรมการตรวจสอบต่อผู้ถือหุ้นได้แสดงไว้ในรายงานประจำปีแล้ว

คณะกรรมการของบริษัทมีความเห็นว่าระบบควบคุมภายในโดยรวมมีประสิทธิภาพและมีการดำรงรักษาไว้ซึ่งระบบการความคุมภายในอยู่ในเกณฑ์ที่น่าพอใจและมีความเหมาะสม
ซึ่งทำให้งบการเงินบริษัทและการดำรงไว้ซึ่งทรัพย์สินของบริษัทฯมีความสมบรูณ์และเชื่อถือได้ ณ วันที่
31 ธันวาคม 2545

นาย เอ็ม. ซี. บาโกรเดีย

กรรมการบริหาร

11.8 ข้อมูลพนักงาน

จำนวนพนักงานทั้งหมด ณ สิ้นสุดเมื่อ 31.12.2546

  ------------------------------------------- ---------------------------
  พนักงานระดับบริหาร                             71

  ช่างเทคนิค                                    125

  พนักงานทั่วไป                                  83

  รวมพนักงานทั้งหมด                              279
  ------------------------------------------- ---------------------------

-   จำนวนพนักงานไม่มีการเปลี่ยนแปลงอย่างมีนัยสำคัญในปี 2546

-   ค่าตอบแทนและผลประโยชน์ต่างๆที่ให้กับพนักงานในปี 2546 ทั้งสิ้น เท่ากับ 206 ล้านบาท
    ซึ่งเป็น เงินเดือน, โบนัส, ค่าทำงานล่วงเวลา, ค่ายา และประกันสังคม เป็นต้น

-   บริษัทได้ให้ความสำคัญอย่างยิ่งในการพัฒนาพนักงานและการจัดเตรียมรายละเอียดในการฝึกอบรบสำหรับพนักงานแต่ละคนตลอดทั้งปีซึ่งอยู่กับความต้องการและขอบเขตความรับผิตชอบของแต่ละบุคคล
    และได้มีการตรวจสอบอย่างใกล้ชิดโดยฝ่ายฝึกอบรมและหัวหน้าฝ่ายแต่ละฝ่าย
    บริษัทได้มีการจัดการฝึกอบรมทั้งภายในบริษัทและส่งไปอบรมภายนอกในสถาบันต่างๆทั้งในประเทศและต่างประเทศ
    นอกจากนี้บริษัทยังได้มีการฝึกอบรมในด้านความปลอดภัยในการทำงาน, การดูแลสิ่งแวดล้อม,
    หน้าที่การทำงาน,เทคนิคต่างๆ, การบริหารทั่วไป,การเป็นผู้นำ,
    แผนกลยุทธ,การสร้างทีมงาน, balance scorecard และ
    การเสริมสร้างประสิทธิภาพการทำงาน เป็นต้น

11.5การปฏิบัติตามหลักการกำกับดูแลกิจการที่ดี

1.  นโยบายเกี่ยวกับการกำกับดูแลกิจการ (หลักการข้อ 1)

  คณะกรรมการบริษัทเล็งเห็นความสำคัญของหลักการการกำกับดูแลกิจการที่ดี
  และได้มีการนำมาใช้และประยุกต์เป็นนโยบายในการดำเนินธุรกิจนโยบายหนึ่งด้วย
  ซึ่งจะนำพาให้บริษัทมีมาตราฐานในการกำกับดูแลกิจการที่สูงตามกฎหมายและหลักจริยธรรมที่พึ่งปฎิบัติ
  คณะกรรมการได้ให้ความสำคัญเป็นอย่างยิ่งในการปฏิบัติตามหลักกำกับดูแลกิจการที่ดีตามแนวทางของตลาดหลักทรัพย์แห่งประเทศไทย

  บริษัทให้ความสำคัญอย่างยิ่งในระบบการกำกับดูแลกิจการที่ดี
  ทั้งในด้านความโปร่งใสและความเท่าเทียมกันของผู้มีส่วนได้ส่วนเสียทุกฝ่าย
  เพื่อที่จะให้ระบบการกำกับดูแลกิจการเป็นไปอย่างเรียบร้อย
  คณะกรรมการได้มอบหมายความรับผิดชอบทั่วไปให้กับกรรมการบริหาร,
  ประธานบริษัท,ผู้บริหารระดับสูง รวมทั้งคณะกรรมการตรวจสอบที่จะระบุ
  กำหนดความรับผิดชอบในงานและการจัดการ
  ซึ่งคณะกรรมการตรวจสอบได้รายงานไปยังคณะกรรมการบริษัทถึงการดำเนินการต่างๆ
  ซึ่งทั้งนี้ทางคณะกรรมการบริษัทได้มีความรับผิดชอบเต็มที่ในการดำเนินงานต่างๆของบริษัทที่จะต้องประสานงานต่างๆระหว่างคณะจัดการ,
  คณะกรรมการ และผู้มีส่วนได้ส่วนเสียทุกฝ่าย ให้เป็นไปด้วยความเรียบร้อย
  ซึ่งได้แถลงไว้แล้วในรายงานประจำปีและในแบบ 56-1

2.  ผู้ถือหุ้น (หลักการข้อ 2 & 4)

  คณะกรรมการและฝ่ายจัดการของบริษัทฯพยายามอย่างยิ่งจัดหาข้อมูลซึ่งตรงกับความสนใจของผู้ถือหุ้น
  เนื่องจากตระหนักดีว่าผู้ถือหุ้นควรจะได้รับการปฎิบัติและได้รับข้อมูลเกี่ยวกับบริษัทอย่างเท่าเทียมกันและสามารถตรวจสอบได้
  ดังนั้นกรรมการที่มีถิ่นที่อยู่ในประเทศรวมถึงประธานกรรมการจึงพยายามอย่างยิ่งที่จะเข้าร่วมการประชุมเพื่อชี้แจงให้ผู้ถือหุ้นทราบในข้อมูลเท็จจริงต่างๆ

  คณะกรรมการและฝ่ายบริหารของบริษัทได้ให้มีการจัดการจัดการประชุมผู้ถือหุ้นอย่างสม่ำเสมอ
  โดยให้โอกาสที่เท่าเทียมกันกับผู้ถือหุ้นทุกคนที่จะมีส่วนร่วมในการประชุม
  ซึ่งทางฝ่ายจัดการของบริษัทฯก็จะให้ความเป็นกันเองกับผู้ถือหุ้นรายย่อยเพื่อรับฟังความคิดเห็น

  บริษัทได้เตรียมข้อมูลที่ชัดเจนในหนังสือเชิญประชุมผู้ถือหุ้น
  รวมทั้งความเห็นของคณะกรรมการในแต่ละหัวข้อการประชุม
  ซึ่งหนังสือเชิญประชุมได้มีการจัดส่งให้ผู้ถือหุ้นก่อนวันประชุมเป็นเวลา 7 วันทำการ

  สำหรับการประชุมผู้ถือหุ้นครั้งที่ 9 ที่ผ่านมา ซึ่งจัดขึ้นเมื่อวันที่ 29 เมษายน 2546 คุณประกิต
  ประทีปะเสน (ซึ่งเป็นกรรมการอิสระของบริษัทและเป็นหนึ่งในคณะกรรมการตรวจสอบ
  รวมทั้งเป็นประธานของสมาคมบริษัทจดทะเบียน
  และคณะกรรมการในการพัฒนาการกำกับดูแลกิจการของตลาดหลักทรัพย์แห่งประเทศไทย )
  ,คณะกรรมการบริษัทที่มีถิ่นพำนักอยู่ในประเทศ, กรรมการบริหาร, ฝ่ายจัดการบริษัทฯ, ผู้ถือหุ้น,
  ผู้ตรวจสอบบัญชี รวมทั้งนักกฎหมาย ได้เข้าร่วมในการประชุมผู้ถือหุ้นด้วย
  ซึ่งการประชุมดังกล่าวได้จัดขึ้นตามกฎและแนวทางของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย

3.  สิทธิของผู้มีส่วนได้ส่วนเสียกลุ่มต่างๆ (หลักการข้อ 3)

  คณะกรรมการบริษัทได้ตระหนักในความสำคัญของผู้มีส่วนได้ส่วนเสียกลุ่มต่างๆ เช่น
  ลูกค้า,ฝ่ายจัดการ, พนักงาน, คู่ค้า, ผู้ถือหุ้น, ผู้ตรวจสอบ,องค์กรของรัฐ, ชุมชน,
  องค์กรการค้า, สถาบันการเงิน ฯ ในการดำเนินธุรกิจและการเติบโตของบริษัท

  ฝ่ายจัดการของบริษัทฯได้มีการประชุมกับผู้มีส่วนได้ส่วนเสียกลุ่มต่างๆเพื่อให้เข้าใจมุมมองและความต้องการของเขาเหล่านั้น
  และสร้างความมั่นใจต่อพวกเขาเหล่านั้นว่าคำแนะนำของพวกเขาเหล่านั้นมีสำคัญและสามารถนำมาปฎิบัติได้จริง
  เพื่อก่อให้เกิดประโยชน์ต่อบริษัทได้และเพื่อความเป็นธรรมาและการปฏิบัติที่เหมาะสมต่อทุกฝ่ายที่เกี่ยวข้อง

  บริษัทได้มีการจัดประชุมกับลูกค้าเป็นประจำ
  ซึ่งได้มีการสำรวจความพึงพอใจของลูกค้าเป็นประจำทุกปี มีการเชิญลูกค้ามาเยี่ยมชมโรงงาน
  มีการจัดประชุมคู่ค้าของบริษัท
  นอกจากนี้บริษัทมีการประชุมกับหน่วยงานราชการและมีส่วนร่วมในการพัฒนาสังคมและชุมชน ทั้งนี้
  เพื่อสนองความต้องการของผู้มีส่วนได้ส่วนเสียต่างๆ

  บริษัทได้มีส่วนร่วมในการพัฒนาสังคมและชุมชนต่างๆหลายโครงการ เช่น การให้ทุนการศึกษา,
  บริจาคโลหิต, บริจาคสิ่งของช่วยเหลือผู้ประสบอุทกภัย และโครงการพัฒนาอื่นๆ เป็นต้น

  บริษัทเชื่อมั่นว่าพนักงานทุกคนมีความสำคัญและเป็นทรัพย์สินอันมีค่าของบริษัท
  พนักงานทุกคนมีส่วนร่วมในการพัฒนาบริษัท ซึ่งบริษัทได้มีกิจกรรมต่างๆ เช่น วงจรคุณภาพ
  Quality Control Circles (QCC), กิจกรรมข้อเสนอแนะ “KAIZEN” Suggestion
  System (KSS), กิจกรรมการบริหารคุณภาพทั่วทั้งองค์กร (TPM), กิจกรรมคุณภาพชีวิต
  Quality of Life Club, การประชุมทุกวันตอนเช้า, การจัดกลุ่มทำงานระหว่างฝ่าย
  รวมทั้งการเตรียมรายละเอียดและจัดตารางการอบรมรายปีให้พนักงานแต่ละคน
  เพื่อที่จะได้ปรับปรุงพัฒนาทักษะในการทำงานในหลายๆทักษะเพื่อผลประโยชน์ต่อทั้งตัวพนักงานและองค์กร
  นอกจากนั้นบริษัทยังได้มีการสำรวจสุขภาพขององค์กร Organizational Health Survey
  (OHS) โดยผู้บริหาร, หัวหน้างาน และ พนักงานทั่วไป
  เพื่อเป็นการตอกย่ำความเชื่อมั่นของบริษัท
  นอกจากนี้ยังได้นำข้อเสนอแนะต่างๆของพนักงานไปปรับปรุง เปลี่ยนแปลง
  และทำให้เกิดการพัฒนาในทางที่ดีขึ้นอยู่ตลอดเวลา

  บริษัทยังได้มีความสัมพันธ์ที่ดีเลิศกับเจ้าหนี้, ธนาคาร รวมทั้งสถาบันการเงินต่างๆด้วย

4.  ภาวะการเป็นผู้นำและวิสัยทัศน์ (หลักการข้อ 5)

  คณะกรรมการเล็งเห็นความสำคัญสูงสุดในการกำหนดบทบาทของการเป็นผู้นำ, วิสัยทัศน์ ,
  พัฒนานโยบายและกลยุทธ์, การแนะนำ , การชี้แนะ
  และได้มีการตรวจสอบการดำเนินงานของคณะผู้บริหารของบริษัทเป็นประจำ

  คณะกรรมการของบริษัทมีเป้าหมายที่จะรักษาคณะผู้บริหารซึ่งเป็นบุคลากรที่มีความรู้,ความสามารถ,มีความเป็นมีอาชีพ
  , มีระบบในการกำกับดูแลกิจการที่ดี ,
  มีประสิทธิภาพในการดำเนินงานของบริษัทให้เป็นไปตามมาตรฐานการดำเนินงานของบริษัท
  และมีการเพิ่มพูนความสามารถในการแข่งขันทั้งในปัจจุบันและอนาคต
  วัตถุประสงค์ของคณะจัดการนั้นเพื่อที่ค้ำจุนการเติบโตของบริษัทซึ่งนำไปสู่มูลค่าเพิ่มในท้ายสุดให้กับผู้มีส่วนได้ส่วนเสียของบริษัททุกท่านตลอดจนต่อสังคมด้วย

  ฝ่ายจัดการของบริษัทปฏิบัติภายใต้ภาวะความเป็นผู้นำของกรรมการบริหาร โดยประธานบริษัท,
  ผู้บริหารระดับสูง และกรรมการบริหาร เป็นรายงานความเป็นไปต่อกรรมการบริหาร
  และกรรมการบริหารเป็นผู้รายงานเหตุการณ์สำคัญๆให้กับคณะกรรมการบริษัททราบ

  คณะกรรมการบริษัทมีบทบาทความรับผิดชอบที่ชัดเจนและจะไม่เข้าไปบริหารการดำเนินงานรายวันของบริษัทซึ่งในส่วนนี้จะเป็นความรับผิดชอบของฝ่ายจัดการ
  บริษัทมีการมอบหมายงานที่ชัดเจน
  และมีการกำหนดขอบเขตอำนาจหน้าที่ของคณะกรรมการตรวจสอบและคณะจัดการซึ่งได้สอดคล้องกับโครงสร้างการจัดการของบริษัท
  ซึ่งในระดับพนักงานทุกระดับชั้นก็มีขอบเขตความรับผิดชอบการดำเนินงานที่ชัดเจนเช่นกันโดยจะอิงกับแผนการดำเนินงานและนโยบายของบริษัท

  บริษัทมีการกำหนดวิสัยทัศน์และพันธกิจที่แน่นนอน ดังนี้

  วิสัยทัศน์ : ต้องเป็นบริษัทชั้นนำในประเทศและเป็นองค์กรระดับโลกในอุตสาหกรรมคาร์บอนแบล็ค
  โดยการปรับปรุงด้าน บุคลากร ขบวนการต่างๆ ผลิตภัณฑ์
  และการบริการอย่างต่อเนื่องเพื่อให้ลูกค้าและผู้มีส่วนเกี่ยวข้องทั้งหลาย พึงพอใจ

  พันธกิจ : 1. นำแนวทางปฎิบัติที่ดีที่สุดของบริษัทชั้นนำของประเทศมาปฎิบัติ

  2. เพิ่มคุณค่าให้แก่ลูกค้าโดยการปรับปรุงผลิตภัณฑ์และการบริการอย่างต่อเนื่อง
  ตามความต้องการของลูกค้า
  โดยการเปรียบเทียบผลการดำเนินงานกับบริษัทผู้ผลิตคาร์บอนแบล็คชั้นนำของโลก

  3. เพิ่มคุณค่าให้กับสังคมและประเทศชาติ โดยการจ้างงาน การส่งออก
  และการรักษาสิ่งแวดล้อม

  4. พัฒนาทรัพยากรมนุษย์อย่างต่อเนื่อง อันนำไปสู่การพัฒนาองค์กรและการพัฒนาตนเอง

5.  ความขัดแย้งของผลประโยชน์ (หลักการข้อ 6)

  คณะกรรมการบริษัทมีนโยบายในอันที่จะหลีกเลี่ยงมิให้เกิดขัดแย้งของผลประโยชน์เกิดขึ้น
  ถ้าเกิดความขัดแย้งขึ้น คณะกรรมการจะมีการพิจารณาเป็นกรณีๆไป
  และดำเนินการเป็นขั้นเป็นตอนอย่างเหมาะสม,ระมัดระวัง โดยมีความโปร่งใส และมีจริยธรรม
  ทั้งนี้บริษัทมีการเปิดเผยความขัดแย้งของผลประโยชน์อย่างเหมาะสม
  โดยบริษัทได้เปิดเผยข้อมูลรายการระหว่างกันในรายงานประจำปี และแบบ 56-1

  บริษัทได้ยึดมั่นในหลักเกณฑ์และกฎระเบียบปฎิบัติของตลาดหลักทรัพย์แห่งประเทศไทย,ข้อบังคับของบริษัทและกฎหมายที่เกี่ยวข้อง
  บริษัทได้มีการป้องกันการใช้ประโยชน์จากข้อมูลภายใน (Insider Information)
  โดยผู้บริหารและบุคคลอื่นๆที่จะนำไปใช้ประโยชน์ส่วนตน

6.  จริยธรรมธุรกิจ (หลักการข้อ 7)

คณะกรรมการตระหนักถึงความสำคัญของการปฎิบัติตามหลักจริยธรรมทางธรุกิจในผู้บริหารระดับสูงและในระดับพนักงานของบริษัทในการดำเนินธุรกิจและการกระทำการต่างๆ

  คณะผู้บริหารของบริษัทมีการจัดเตรียมรายละเอียดเกี่ยวกับหลักปฎิบัติสำคัญของพนักงานทุกคน
  ให้ใช้เป็นแนวทางในการปฎิบัติงาน พนักงานของบริษัททุกคนได้ลงลายมือชื่อรับทราบในหลักปฎิบัติ
  และเพื่อสร้างความมั่นใจว่าทุกคนจะนำไปประพฤติปฎิบัติในการทำงานประจำวันในส่วนตัวและการปฎิบัติงานที่เกี่ยวข้องกับผู้มีส่วนได้เสียทุกฝ่าย

7.  กรรมการ และการถ่วงดุลของกรรมการอิสระ (หลักการข้อ 8,9,11 & 14)

  คณะกรรมการของบริษัทรับทราบถึงบทบาทหน้าที่และความรับผิดชอบ, ความเป็นอิสระ,
  โครงสร้าง, การถ่วงดุลของกรรมการ,การปฎิบัติในการประชุมและรายงาน,
  การจัดเตรียมงบการเงิน, ระบบการควบคุมภายใน, การควบคุมดูแลการดำเนินงานของบริษัท
  และการประสานงานที่ดีระหว่างผู้บริหารและผู้มีส่วนได้ส่วนเสียกลุ่มต่างๆ

  คณะกรรมการบริษัทมีจำนวน 12 ท่าน ประกอบด้วย กรรมการบริหาร 1 ท่าน
  และกรรมการที่ไม่เป็นผู้บริหาร 11 ท่าน บริษัทมีกรรมการอย่างน้อย 5 ท่าน
  ตามข้อบังคับของบริษัท และกรรมการได้รับการเห็นชอบแต่งตั้งโดยที่ประชุมผู้ถือหุ้น
  หนึ่งในสามของกรรมการทั้งหมดออกจากตำแหน่งโดยมีการหมุนเวียนทุกปี
  และสามารถได้รับเลือกให้มาดำรงตำแหน่งใหม่ได้อีก
  กรรมการบริหารเป็นผู้ดำรงตำแหน่งสูงสุดของทีมบริหาร ได้รับการสนับสนุนจากประธานบริษัท,
  ผู้บริหารระดับสูง โดยกรรมการบริหารจะรายงานไปยังคณะกรรมการในกิจกรรมที่สำคัญของบริษัท

  คณะกรรมการบริษัทโดยการนำของประธานกรรมการ
  ซึ่งมีบทบาทหน้าที่ความรับผิดชอบเป็นอิสระและแตกต่างไปจากบทบาทหน้าที่ความรับผิดชอบของประธานบริษัท

  คณะกรรมการจะต้องมีการจัดประชุมอย่างน้อยหนึ่งครั้งสำหรับทุกๆ 3 เดือน
  และได้มีการกำหนดาตาราวการประชุมไว้ล่วงหน้า
  และมีการแจ้งวาระไปยังกรรมการทุกท่านก่อนล่วงหน้าอย่างน้อย 7 วัน

  ระหว่างการประชุม
  ประธานที่ประชุมพยายามนำพาที่ประชุมให้มีการตัดสินใจที่รอบคอบและจัดสรรเวลาที่เหมาะสม
  ซึ่งฝ่ายจัดการจะแถลงข้อมูลอย่างเพียงพอสำหรับให้กรรมการอภิปรายและตัดสินใจในประเด็นที่สำคัญ
  โดยกรรมการทุกท่านมีส่วนร่วมในการตัดสินใจนั้นๆ

  คณะกรรมการบริษัทมีความรับผิดชอบสำหรับหน้าที่สำคัญๆของบริษัท เช่น การจัดเตรียมงบการเงิน
  , กำหนดแผนธุรกิจและนโยบาย, ระบบควบคุมภายใน, ทบทวนผลประกอบการบริษัท,
  ประสานงานระหว่างกลุ่มผู้มีส่วนได้ส่วนเสียกลุ่มต่างๆ, ควบคุมความเสี่ยง,
  ดูแลการปฏิบัติตามกฎหมาย และรวมทั้งควบคุมให้เป็นไปตามการกำกับดูแลกิจการที่ดี เป็นต้น

  คณะกรรมการบริษัทมอบหมายหน้าที่ เช่น ทบทวนและอนุมัติงบการเงิน ,
  ระบบการตรวจสอบภายใน, การควบคุมความเสี่ยง
  และการดูแลการปฎิบัติตามกฎหมายและรวมทั้งควบคุมให้เป็นไปตามการกำกับดูแลกิจการที่ดีให้กับคณะกรรมการตรวจสอบ
  และมอบหมายหน้าที่ความรับผิดชอบในการดูแลการปฎิบัติการรายวันให้กับคณะกรรมการบริหารและประธานบริษัทฯ

  การประชุมคณะกรรมการบริษัทโดยปกติแล้วกรรมการที่มีถิ่นพำนักในประเทศเกือบทุกท่านจะเข้าประชุมพร้อมกันกับกรรมการที่มีถิ่นพำนักในต่างประเทศบางท่าน
  การเข้าประชุมของกรรมการแต่ละท่านได้แสดงไว้แล้วในรายงานประจำปีบริษัทฯ

  คณะกรรมการตระหนักเป็นอย่างยิ่งถึงความรับผิดชอบต่องบการเงินและรายงานทางการเงิน
  ดังได้แสดงไว้ไว้ในรายงานประจำปี

8.  ค่าตอบแทนกรรมการและผู้บริหาร (หลักการข้อ 10)

  ค่าตอบแทนของคณะกรรมการบริษัทและคณะกรรมการตรวจสอบมีความเหมาะสมและโปร่งใสเป็นไปตามข้อบังคับของบริษัทและได้รับอนุมัติจากที่ประชุมผู้ถือหุ้น

  คณะจัดการของบริษัทมีความเข้าใจอย่างยิ่งว่าค่าตอบแทนประธานบริษัทและผู้บริหารระดับสูง เช่น
  เงินเดือน, โบนัส และผลประโยชน์ด้านอื่นๆ
  ควรที่จะเป็นไปในทิศทางเดียวกับผลประกอบการของบริษัท
  ซึ่งเป็นหลักเกณฑ์เดียวกันกับผู้บริหารแต่ละคน

  ค่าตอบแทนของผู้บริหารระดับสูงและผู้บริหารในระดับต่างๆเป็นไปตามนโยบายของบริษัทซึ่งอิงกับผลประกอบการของบริษัทและผลการทำงานของแต่ละบุคคล

  คณะกรรมการบริหารของบริษัทได้ดูแลการดำเนินธุรกิจของบริษัทต่างๆ
  โดยมิได้รับผลตอบแทนในรูปของเงินเดือนจากบริษัทเหล่านั้นแต่อย่างใด
  ยกเว้นแต่ในรูปของค่าตอบแทนและค่าใช้จ่ายในการเดินทางซึ่งเกี่ยวข้องกับการทำงานของบริษัท

  ค่าตอบแทนที่จ่ายให้กับกรรมการบริษัทและผู้บริหารระดับสูงได้เปิดเผยไว้ในรายงานประจำปีของบริษัท

9.  คณะกรรมการตรวจสอบและการตรวจสอบภายใน (หลักการข้อ 12 & 13)

  คณะกรรมการได้แต่งตั้งคณะกรรมการตรวจสอบตามกฎเกณฑ์ของตลาดหลักทรัพย์แห่งประเทศไทย
  ซึ่งประกอบไปด้วย คณะกรรมการอิสระ 3 ท่านและคณะกรรมการที่ไม่เป็นผู้บริหาร
  ซึ่งกรรมการตรวจสอบมีหน้าที่ชี้แจ้งต่อคณะกรรมการบริษัทตามแนวทางของตลาดหลักทรัพย์แห่งประเทศไทย

  ความรับผิดชอบหลักของคณะกรรมการตรวจสอบ ได้แก่ การทบทวนและอนุมัติงบการเงิน,
  ดูแลระบบการควบคุมภายใน, ควบคุมความเสี่ยง, ดูแลให้บริษัทปฎิบัติตามกฎหมาย
  และชี้แนะในการแต่งตั้งผู้ตรวจสอบภายนอก, รายงานต่อผู้ถือหุ้น,
  ควบคุมให้มีการปฎิบัติตามหลักการกำกับดูแลกิจการที่ดี
  และอนุมัติการทำรายการระหว่างกันและหน้าที่ความรับผิดชอบอื่นๆที่ได้รับมอบหมายจากคณะกรรมการบริษัทและควบคุม
  ดูแลให้เป็นไปตามหลักเกณฑ์ที่กำหนดโดยตลาดหลักทรัพย์แห่งประเทศไทย
  คณะกรรมการตรวจสอบสามารถมีการประชุมร่วมกับผู้ตรวจสอบภายในและภายนอกโดยปราศจากคณะผู้บริหารร่วมด้วย

  คณะกรรมการตรวจสอบได้มีการประชุมอย่างน้อยหนึ่งครั้งต่อสามเดือน
  และกิจการต่างๆที่ได้ดำเนินการไปจะถูกบรรจุไว้ในรายงานการประชุมเสนอต่อคณะกรรมการบริษัททุกไตรมาส
  ซึ่งระหว่างปีจะมีการประชุม 4 ครั้ง

  บริษัทยังได้แต่งตั้งทีมงานควบคุมภายใน ซึ่งประกอบไปด้วยพนักงาน 2 คน
  ซึ่งจะนำเสนอรายงานการตรวจสอบต่อกรรมการตรวจสอบของบริษัทอย่างทันถ่วงที
  โดยขอเสนอแนะจะถูกนำไปปรับปรุงระบบงานของบริษัท

10. ความสัมพันธ์กับผู้ลงทุน (หลักการข้อ 15 )

  คณะกรรมการของบริษัทได้ตระหนักในความสัมพันธ์กับนักลงทุน
  โดยได้มีการให้ข้อมูลข่าวสารทั้งเป็นในด้านของการเงินและมิใช่ข้อมูลทางการเงินที่ถูกต้อง,
  สมบรูณ์ครบถ้วน และโปร่งใส ซึ่งข้อมูลดังกล่าวจะเป็นข้อมูลที่สำคัญอย่างยิ่งต่อนักลงทุน ผู้ถือหุ้น
  นักวิเคราะห์ และสาธารณะชนทั่วไปในการตัดสินใจที่ถูกต้อง

  คณะกรรมการให้ความสำคัญในลำดับแรกๆกับการสร้างความสัมพันธ์กับผู้ลงทุน,
  นักวิเคราะห์หลักทรัพย์ และบุคคลทั่วไป โดยการนำเสนอ (Presentation)
  และการติดต่อสื่อสาร
  เพื่อเป็นการสร้างความมั่นใจว่าบริษัทสามารถเปิดเผยข้อมูลที่สำคัญได้ถูกต้อง ทันเวลา
  และมีความโปร่งใส

  ผู้บริหารระดับสูงของบริษัทได้มีการพบปะกับเจ้าหน้าที่ของตลาดหลักทรัพย์แห่งประเทศไทย,
  ศูนย์พัฒนาการกำกับดูแลกิจการบริษัทจดทะเบียน (ตลาดหลักทรัพย์แห่งประเทศไทย),
  นักลงทุนสถาบันและนักลงทุนทั่วไป, นักวิเคราะห์หลักทรัพย์, ตัวแทนบริษัทหลักทรัพย์,
  ผู้ถือหุ้นกลุ่มต่างๆ, นักข่าว, ตัวแทนภาครัฐบาล เพื่อที่จะแจ้งผลประกอบการของบริษัท
  ตลอดจนกิจกรรมต่างๆของบริษัท

  ฝ่ายการเงินของบริษัทฯได้มอบหมายงานในส่วนนักลงทุนสัมพันธ์ให้กับ Mr. Pawan Jain และ
  คุณพรรษชล เจียรกิตติมศักดิ์ เป็นติดต่อกับนักลงทุน ซึ่งสามารถติดต่อตามเบอร์โทรศัพท์หมายเลข
  02-253-6745-54 ต่อ 2340 / 2341 หรือทาง email : pawanjain@thaicarbon.com
  , phansachol@thaicarbon.com

11.6 รายงานการปฎิบัติตามหลักการที่พึงปฎิบัติ

การกำกับดูแลกิจการ

บริษัทได้กล่าวไว้แล้วในหัวข้อการปฎิบัติตามหลักการกำกับดูแลกิจการที่ดี

การรับผิดชอบต่อรายงานทางการเงิน

บริษัทได้กล่าวไว้แล้วในหัวข้อการรายงานความรับผิดชอบของกรรมการต่อรายงานทางการเงิน

การดูแลการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
ดังนี้

-   ได้แจ้งให้กรรมการและผู้บริหารในฝ่ายต่างๆทราบเกี่ยวกับหน้าที่และความรับผิดชอบในการทำรายงานการถือหลักทรัพย์ของบริษัท
    ตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของของตลาดหลักทรัพย์แห่งประเทศไทย

-   กำหนดให้กรรมการและผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และ

-   ดำเนินการแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในไม่ควรซื้อหรือขายหลักทรัพย์ในช่วง 1
    เดือนก่อนที่งบการเงินเผยแพร่ต่อสาธารณชน

การควบคุมภายใน

หลังจากฝ่ายจัดการ,ผู้สอบบัญชี, คณะกรรมการตรวจสอบ,
คณะกรรมการบริษัทได้มีการประเมินระบบการควบคุมภายในของบริษัทพบว่าบริษัทมีควบคุมภายในที่เพียงพอ
โดยเฉพาะอย่างยิ่งในส่วนของระบบการควบคุมในการปฎิบัติการ,
ระบบสารสนเทศและการสื่อสารข้อมูลและระบบการควบคุมและติดตามธุรกรรมต่างๆของบริษัท
ที่เกี่ยวข้องกับผู้ถือหุ้นรายใหญ่ กรรมการ หรือผู้ที่เกี่ยวข้องกับบุคคลอื่น
สำหรับการควบคุมภายในในเรื่องอื่นๆ
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน
คณะกรรมการได้รับทราบเกี่ยวกับการที่กลุ่มบริษัทได้กำหนดหลักและแนวทางการปฎิบัติของบริษัท
ซึ่งมีผลบังคับต่อฝ่ายจัดการทุกท่าน เมื่อเดือนตุลาคม 2541
โดยระบุรายละเอียดเกี่ยวกับเรื่องกฎระเบียบข้อบังคับ และวิธีการลงโทษ
ทั้งยังช่วยให้บริษัทดำเนินตามแนวทางที่กำหนดไว้อย่างมีประสิทธิภาพ

การดูแลรักษาสิ่งแวดล้อม

ฝ่ายจัดการของบริษัทฯ ตระหนักเป็นอย่างยิ่งถึงความสำคัญในการรักษาสภาพแวดล้อมให้ยั่งยืน
บริษัทได้ดำเนินนโยบายการผลิตที่ใช้พลังงานและทรัพยากรธรรมชาติอย่างมีคุณภาพ
เพื่อป้องกันและลดผลกระทบต่อสิ่งแวดล้อมอย่างจริงจัง
จนกระทั่งบริษัทได้รับการรับรองระบบการจัดการสิ่งแวดล้อม ตามมาตรฐาน ISO 14001
ไปแล้วเมื่อปี 2540

บริษัทได้ให้ความสำคัญสูงสุดต่อการปกป้องสภาพแวดล้อมและได้ลงทุนเป็นอย่างมากในอุปกรณ์เพื่อบำบัดมลพิษทางน้ำและบำรุงรักษาอุปกรณ์ดังกล่าว
พร้อมทั้งฝึกอบรมพนักงานและมีระบบจัดการเพื่อดูแลรักษาสิ่งแวดล้อม
บริษัทไม่เพียงแต่ปฎิบัติตนภายใต้กรอบของกฎหมายสิ่งแวดล้อมอย่างเคร่งครัดเท่านั้น
แต่บริษัทยังมีเจตจำนงที่จะดำเนินการผลิตด้วยความมุ่งมั่นในการดำรงไว้ซึ่งสภาพแวดล้อมที่ดี
และการอยู่ร่วมกันกับชุมชนอย่างมีความสุข

ความรับผิดชอบต่อสังคม

บริษัทมีเจตจำนงที่จะดำเนินธุรกิจด้วยความรับผิดชอบด้วยความรับผิดชอบต่อสังคมและนอกเหนือจากการปฎิบัติงานของบริษัทแล้ว
ในระหว่างปีบริษัทมีกิจกรรมมากมายที่เกี่ยวข้องกับความเป็นอยู่ของชุมชนรวมทั้งกิจกรรมต่างๆในการพัฒนาชุมชน
ซึ่งเป็นกิจการที่บริษัทได้ทำมาโดยตลอด ได้แก่

1.  มอบทุนการศึกษาให้แก่เด็กนักเรียน

2.  มอบอาหารและยารักษาโรค เพื่อช่วยเหลือผู้ประสบภัยน้ำท่วมในพื้นที่ต่างๆของจังหวัดอ่างทอง

3.  จัดโครงการสอนภาษาอังกฤษ ให้กับบุตรหลานพนักงานที่ห้องฝึกอบรบของบริษัท

4.  บริจาคอาหารให้เด็กกำพร้าที่วัดโบสถ์วรดิษฐ์ อำเภอป่าโมก จังหวัดอ่างทอง

5.  บริจาคอุปกรณ์การศึกษาให้กับวิทยาลัยเทคนิคสิงห์บุรี

6.  สนับสนุนการแข่งขันกีฬา เช่น ฟุตบอล และบาสเกตบอส ในระดับโรงเรียน

7.  ร่วมบริจาคโลหิตกับสภากาชาดจังหวัดอ่างทอง

8.  จัดหาน้ำดื่ม, เครื่องกรองน้ำ และถังเก็บกักน้ำให้กับหมู่บ้านใกล้เคียง

9.  เข้าร่วมโครงการโรงงานสีขาว ต่อต้านยาเสพติด

10. เข้าร่วมโครงการริเริ่มต่างๆของหน่วยงานราชการของจังหวัดอ่างทอง

11. มีส่วนร่วมในการให้ความรู้กับนิสิต,นักศึกษาของมหาวิทยาลัยหลายแห่งในประเทศไทย